**A. Από τη Ρώμη στη Νέα Ρώμη (σελ.7-9)**

**Μέτρα Κωνσταντίνου Α’ για την ανόρθωση του Ρωμαϊκού κράτους**

▶ Ίδρυση Κωνσταντινούπολης

▶ Δικαίωμα στους Χριστιανούς να λατρεύουν το Θεό τους

▶ Διαχωρισμός πολιτικής-στρατιωτικής εξουσίας

▶ Κυκλοφορία χρυσού νομίσματος (χρύσινος, solidus)

**α. Ίδρυση Κωνσταντινούπολης (324μ.Χ.) : Μεταφορά της πρωτεύουσας της Ρωμαϊκής Αυτοκρατορίας από τη Δύση (Ρώμη) στην Ανατολή (Βυζάντιο).**

Η επιλογή της θέσης οφείλεται:

● Στη γεωπολιτική της σημασία (στο σταυροδρόμι της Ασίας και της Ευρώπης, του Ευξείνου Πόντου και της Μεσογείου). Βλέπε χάρτη στη σελ.6. του σχ.βιβλίου

● Στη σπουδαιότητα για το εμπόριο.

**Λόγοι ίδρυσης της Κωνσταντινούπολης**

☻ Η Ανατολή είχε ισχυρή οικονομία και ακμαίο πληθυσμό σε αντίθεση με τη Δύση.

☻ Οι Χριστιανοί, στους οποίους στηριζόταν πολιτικά ο Κωνσταντίνος Α΄ ήταν πολυπληθέστεροι στην Ανατολή.

☻ Στις πόλεις της Ανατολής υπήρχαν θρησκευτικές συγκρούσεις (λόγω των αιρέσεων κυρίως).

☻ Η θέση βοηθούσε στην απόκρουση των εχθρών, Γότθων στο Δούναβη και Περσών στον Ευφράτη.

Η Κωνσταντινούπολη οικοδομήθηκε  με πρότυπο τη Ρώμη (τείχη, λεωφόροι, αγορά (forum), έργα τέχνης από όλη την αυτοκρατορία, το Ιερόν Παλάτιον, το κτίριο της Συγκλήτου, δεξαμενές, λουτρά, αλλά και εκκλησίες (καινοτομία).

11 Μαΐου 330 μ.Χ. τα εγκαίνια της Κωσταντίνου-πολης (Νέα Ρώμη).

Ραγδαία ανάπτυξη πληθυσμού: Αρχές 5ου αιώνα: 150.000 κάτοικοι.

Μέσα 6ου αιώνα: 300.000 κάτοικοι τουλάχιστον.

**β. Θρησκευτική πολιτική του Κωνσταντίνου Α΄**

Ευνόησε τους χριστιανούς διότι πίστευε ότι ο Χριστιανισμός θα ξανάφερνε την ενότητα στο Ρωμαϊκό κράτος.

**Μέτρα υπέρ των Χριστιανών:**

1. Το Χριστόγραμμα στα νομίσματα 2. Νομοθετικές ρυθμίσεις που ευνοούσαν τους χριστιανούς 3. Διάταγμα των Μεδιολάνων (313) : εξίσωση Χριστιανών με πιστούς άλλων θρησκειών, **ανεξιθρησκία.** 4. Παύση διωγμών (324 )5. Καταδίκη αιρέσεων με την Α΄ Οικουμενική Σύνοδο της Νίκαιας (325) που φέρει ειρήνη στην Εκκλησία και την Αυτοκρατορία.